CELEX: 32021R0862
Language: hr
Date: 2021-05-28 00:00:00
Title: Uredba Komisije (EU) 2021/862 оd 28. svibnja 2021. o izmjeni Uredbe (EZ) br. 2003/2003 Europskog parlamenta i Vijeća o gnojivima za potrebe uvrštavanja novog tipa EZ gnojiva u Prilog I. (Tekst značajan za EGP)

31.5.2021   
               
               
                  HR
               
               
                  Službeni list Europske unije
               
               
                  L 190/74
               
            
         UREDBA KOMISIJE (EU) 2021/862
         оd 28. svibnja 2021.
         o izmjeni Uredbe (EZ) br. 2003/2003 Europskog parlamenta i Vijeća o gnojivima za potrebe uvrštavanja novog tipa EZ gnojiva u Prilog I.
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 2003/2003 Europskog parlamenta i Vijeća od 13. listopada 2003. o gnojivima (1), a posebno njezin članak 31. stavak 1.,
         budući da:
         
                     (1)
                  
                  
                     Proizvođač vodene otopine kalijeva formijata podnio je preko švedskih tijela zahtjev Komisiji da se ta tvar uvrsti kao novi tip gnojiva u Prilog I. Uredbi (EZ) br. 2003/2003. Vodena otopina kalijeva formijata razvijena je kako bi se osigurala bolja apsorpcija kalija u listovima biljaka kojima je iznimno potrebna ta primarna hranjiva tvar, kao što su voće i povrće.
                  
               
                     (2)
                  
                  
                     Vodena otopina kalijeva formijata, kako je navedena u Prilogu I. ovoj Uredbi, ispunjava zahtjeve iz članka 14. Uredbe (EZ) br. 2003/2003. Stoga bi je trebalo uvrstiti u popis tipova EZ gnojiva u Prilogu I. toj uredbi.
                  
               
                     (3)
                  
                  
                     Uredbu (EZ) br. 2003/2003 trebalo bi stoga na odgovarajući način izmijeniti.
                  
               
                     (4)
                  
                  
                     Mjere predviđene ovom Uredbom u skladu su s mišljenjem Odbora osnovanog člankom 32. Uredbe (EZ) br. 2003/2003,
                  
               DONIJELA JE OVU UREDBU:
         
            Članak 1.
            Prilog I. Uredbi (EZ) br. 2003/2003 mijenja se u skladu s Prilogom ovoj Uredbi.
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 28. svibnja 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 304, 21.11.2003., str. 1.
         
      
      
         
            PRILOG
            Prilog I. Uredbi (EZ) br. 2003/2003 mijenja se kako slijedi:
            
                         
                     
                     
                        u tablici u odjeljku C.1. iza unosa 7 dodaje se sljedeći unos:
                        
                           
                                       „8
                                    
                                    
                                       Vodena otopina kalijeva formijata
                                    
                                    
                                       Proizvod dobiven reakcijom kalijeva hidroksida, formaldehida, butiraldehida i mravlje kiseline, nakon čega dolazi do odvajanja i isparavanja
                                    
                                    
                                       50 % kalijev formijat
                                       28 % K2O
                                       Kalij izražen kao K2O topljiv u vodi
                                       27 % formijat
                                    
                                    
                                        
                                    
                                    
                                       Kalijev oksid topljiv u vodi”